CELEX: C2006/036/41
Language: lt
Date: 2006-02-11 00:00:00
Title: Byla C-411/05  Juzgado de lo Social n o  33 de Madrid 2005 m. lapkričio 14 d.  nutartimi pateiktas prašymas priimti prejudicinį sprendimą byloje  Félix Palacios de la Villa prieš Cortefiel Servicios SA, José María Sanz Corral, Martín Tebar Less,  į bylą įstojusi šalis  Ministerio Fiscal

11.2.2006   
            
            
               LT
            
            
               Europos Sąjungos oficialusis leidinys
            
            
               C 36/20
            
         
      Juzgado de lo Social no 33 de Madrid2005 m. lapkričio 14 d. nutartimi pateiktas prašymas priimti prejudicinį sprendimą byloje Félix Palacios de la Villa prieš Cortefiel Servicios SA, José María Sanz Corral, Martín Tebar Less, į bylą įstojusi šalis Ministerio Fiscal
   
   (Byla C-411/05)
   (2006/C 36/41)
   Proceso kalba: ispanų
   
      Juzgado de lo Social no 33 de Madrid2005 m. lapkričio 14 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. lapkričio 22 d., priimti prejudicinį sprendimą byloje Félix Palacios de la Villa prieš Cortefiel Servicios SA, José María Sanz Corral, Martín Tebar Less, į bylą įstojusi šalis Ministerio Fiscal.
   
      Juzgado de lo Social no 33 de Madrid prašo Teisingumo Teismo atsakyti į šiuos klausimus:
   Ar EB 13 straipsnyje ir Direktyvos 2000/78 (1) 2 straipsnio 1 dalyje įtvirtintas vienodo požiūrio principas, draudžiantis bet kokią diskriminaciją dėl amžiaus, neleidžia taikyti nacionalinių teisės aktų (konkrečiai, vienintelės Įstatymo Nr. 14/2005 dėl kolektyvinių sutarčių sąlygos, susijusios su įprastinio pensijinio amžiaus suėjimu, pereinamosios nuostatos 1 pastraipos), pagal kuriuos kolektyvinių sutarčių sąlygos dėl privalomos pensijos pradžios laikomos galiojančiomis tik su viena sąlyga, kad darbuotojas būtų sulaukęs įprastinio pensijinio amžiaus ir atitiktų kitus teisės aktų dėl socialinės apsaugos nustatytus kriterijus teisei į įmokomis grindžiamą senatvės pensiją įgyti?
   Tuo atveju, jei į klausimą būtų atsakyta teigiamai:
   Ar dėl vienodo požiūrio principo, draudžiančio bet kokią diskriminaciją dėl amžiaus, įtvirtinto EB 13 straipsnyje ir Direktyvos 2000/78 2 straipsnio 1 pastraipoje, nacionalinis teismas privalo nagrinėjamoje byloje netaikyti Įstatymo Nr. 14/2005 vienintelės pereinamosios nuostatos 1 pastraipos?
   
      (1)  2000 m. lapkričio 27 d. Tarybos direktyva, nustatanti vienodo požiūrio užimtumo ir profesinėje srityje bendruosius pagrindus (OL L 303, p. 16).